Jakob Oetama

Dr. (H.C.) Drs. Jakob Oetama (27 Sèptèmber 1931 – 9 Sèptèmber 2020)"Tokoh Pers Jakob Oetama Meninggal Dunia". CNN Indonesia. 9 September 2020. https://www.cnnindonesia.com/nasional/20200909004129-20-544244/tokoh-pers-jakob-oetama-meninggal-dunia Èaksès tangghâl 20-01-2026 panèka ghuru, wartawan, bân pangusaha Indonèsia sè èkennal mènangka sala sèttong sè maddhek Sorat Kabhâr Kompas. Salèrana toman ajabat mènangka Prèsidèn Dirèktur Kompas Gramèdia, Pambina Pangurus Pusat Parsèttongan Wartawan Indonèsia, bân Panasihat Konfèderasi Wartawan ASEAN. Salèrana narèma Doktor Honoris Causa è bidang komunikasi ḍâri Univèrsitas Gajah Mada bân narèma pangarghâ'ân Bintang Mahaputra Utama ḍâri Prèsidèn Soeharto è taon 1973.Berpikir Ulang tentang Indonesia, Jakob Oetama. Kompas. Oktober 2001. http://books.google.co.id/books?id=4d8IAbzXZUQC&pg=PA267&dq=jakob+oetama&hl=en&sa=X&ei=vHvHUrX3A8GriAek54D4DQ&redir_esc=y#v=onepage&q=jakob%20oetama&f=false Èaksès tangghâl 20-01-2026Biografi Jako Oetama: Tawarkan Jurnalisme Damai. http://www.tokohindonesia.com/biografi/article/285-ensiklopedi/74-tawarkan-jurnalisme-damai  Èarsipaghi 2014-01-18 è Wayback Machine., Tokohindonesia.com - Èaksès tangghâl 20-01-2026

Jakob panèka pottrana pènsiunan ghuru è Slèman, Yogyakarta. Karir jurnalistik Jakob èmolaè bâkto dhâddhi rèdaktur Mingguwân Penabur taon 1956 bân èterrossaghi kalabân maddhek majalah Intisari taon 1963 asareng P.K. Ojong, sè mongkèn ollè ilham majalah Reader's Digest ḍâri Amèrika. Ḍuwâ' taon saellana, tangghâl 28 Juni 1965, asareng Ojong, Jacob maddhek Harian Kompas sè èjhâlânaghi salèrana kantos 2020. Taon 1980-an Kompas Gramèdia Group molaè akembhâng lekkas.  Otamana dâlem bidang komunikasi. Samangkèn, Kompas Gramèdia Group anḍi' pan-bârâmpan ana' perusahaan/bisnis unit sè variatif dâri mèdia massa, toko buku, parcètaghân, radio, Hotèl, lembaga pendidikan, panitiya ajang, stasiun TV, kantos Parghuruwân Tèngghi. Salaènna ghânèka, asareng Jusuf Wanandi, Muhammad Chudori, Eric Samola, Fikri Jufri, Goenawan Mohamad, H. G. Rorimpandey bân Harmoko, Jakob Oetama jhughân noro' maddhek The Jakarta Post, Sorat Kabhâr nasional Indonèsia abhâsa Inggris.http://www.thejakartapost.com/news/2013/04/25/it-trusted-it-credible.html-0 , 25 April 2013. 30th Special Anniversary Issue. Èaksès tangghâl 20-01-2026

Oetama sèdhâ è tangghâl 9 Sèptèmber 2020, teppa' ka molang arèna Kompas TV ka-9, è roma sakè' Mitra Keluarga Kelapa Gading, Jakarta bân èkèbâ ka Gedung Kompas Gramèdia.Prodjo, Wahyu Adityo (9 September 2020). "Pendiri Kompas Gramedia Jacob Oetama Meninggal Dunia". Kompas. https://megapolitan.kompas.com/read/2020/09/09/13265221/pendiri-kompas-gramedia-jacob-oetama-meninggal-dunia Èaksès tangghâl 20-01-2026 Salèrana èkobhur tangghâl 10 Sèptèmber 2020 è Taman Pasarèyan Pahlawan Nasional Utama Kalibata.Harianja, Axel Joshua (9 September 2020). "Jakob Oetama akan Dimakamkan di Taman Makam Pahlawan". IDN Times. https://www.idntimes.com/news/indonesia/axel-harianja/jakob-oetama-akan-dimakamkan-di-taman-makam-pahlawan Èaksès tangghâl 20-01-2026

 Kalakowan 

 Ghuru SMP Mardiyuana, Cipanas (1952-1953)
 Ghuru Sakola Ghuru Bantu (SGB), Bogor (1953-1954)
 Ghuru SMP Van Lith, Jakarta (1954-1956)
 Rèdaktur Mingguwân Penabur (1956-1963)
 Katua Èditor majalah bulânan Intisari
 Katua Èditor Harian Kompas
 Pamimpin Umum/Rèdaksi Kompas
 Prèsidèn Dirèktur Kompas Gramèdia
 Prèsidèn Komisaris Kompas Gramèdia

 Karya Tolès 

 Kedudukan dan Fungsi Pers dalam Sistem Demokrasi Terpimpin (skripsi è Fisipol UGM taon1962)
 Dunia Usaha dan Etika Bisnis (Panerbit Buku Kompas, 2001)
 Berpikir Ulang tentang Keindonesiaan (Panerbit Buku Kompas, 2002).
 Bersyukur dan Menggugat Diri (Panerbit Buku Kompas, 2009)

 Sombher-sombher